La Policia Local de Roses deté un noi de 21 anys amb haixix, marihuana i cocaïna - Empordà\nLa Policia Local de Roses deté un noi de 21 anys amb haixix, marihuana i cocaïna\nÉs el conductor d'un vehicle que s'ha saltat un control de trànsit i s'ha donat a la fuga\nEMPORDA.INFO 10.06.2020 | 17:20\nEl jove ha pogut ser detingut al carrer Pica d'Estats. POLICIA LOCAL DE ROSES\nEl jove ha pogut ser detingut al carrer Pica d'Estats.\nLa Policia Local de Roses ha detingut aquest dimecres, 10 de juny, al matí, un conductor de 21 anys d'edat acusat d'un delicte contra la salut pública, ja que l'han enxampat amb possessió de 31 grams de marihuana, 10 grams de haixix i 4 grams de cocaïna. La detenció ha tingut lloc després que el conductor hagi iniciat una fuga després de saltar-se un control de trànsit a l'entrada de Roses. També se l'acusa d'haver envestit els agents que realitzaven l'operatiu policial.\nLa detecció del vehicle ha tingut lloc en un control de trànsit que la Policia Local de Roses realitzava a la carretera GI-610, en la intersecció amb la ronda de Circumval·lació. Sobre les 11.15 h, un turisme s'ha saltat el control, donant-se a la fuga i generant una situació de risc cap als agents que realitzaven el servei, els quals han hagut d'apartar-se per no ser atropellats.\nLa persecució policial, iniciada immediatament, ha permès interceptar poc després el vehicle al carrer Pica d'Estats. En l'escorcoll realitzat, s'han localitzat 8 paperines (4 grams) de cocaïna, 9 bossetes (31 gr.) de marihuana, una peça (10 grams) de haixix i diners en efectiu per valor de 270€.\nEl conductor del vehicle ha estat detingut per un presumpte delicte de tràfic de drogues i dos delictes contra la seguretat viària (conducció temerària i conducció sense permís de conduir) i ha estat traslladat a l'Àrea de custòdia de detinguts de Mossos d'Esquadra, a l'espera de ser posat a disposició judicial.\nRoses reforma les cobertes d'un institut i una escola per evitar inundacions.


Computació a classe – GamifiCAT\nCategory Archives: Computació a classe\nCurs gratuït de la European Schoolnet Academy. Sobre introducció a la computació a les escoles. Originalment en anglès.\nComputació a classe 5 – Introducing Scratch (Lesson Plan)\nA l’últim mòdul del curs se’ns anima a participar a l’Hora del Codi (#HourOfCode), una iniciativa global que fomenta l’aprenentatge de la programació. Haurem de crear la nostra pròpia hora del codi.\nrita Posted in Computació a classe, Cursos Online\te-Learning, Eines digitals, Scratch\tLeave a comment\nComputació a classe 4 – Eines i recursos 2\nAquesta darrera setmana del curs sobre computació a l’escola coincideix amb l’Hora del codi, una iniciativa internacional que promou l’aprendre a programar. Així com la tercera setmana, se’ns presenten eines i recursos que permetran als docents començar a introduir la programació i la robòtica a l’aula. A més, en aquesta última setmana, hi haurà l’últim webibar i haurem de preparar una hora de codi.\nComputació a classe 3 – Eines i recursos 1\nNota: Hauria d’haver publicat aquesta entrada el dia 2 però com tenia un “marroncillo” a WordPress, doncs això, que ho publico avui.\nAquestes dues últimes setmanes del curs de l’European Schoolnet Academy es dedicaran a eines i recursos per a començar a introduir-nos al fabulós món de la programació. En general, trobo que és un curs força inspiracional, com el de #MoocBot i no es demana molt de rendiment en quant a l’entrega de tasques fins a la darrera unitat, que será la propera.\nrita Posted in Computació a classe, Cursos Online\te-Learning, Eines digitals\tLeave a comment\nComputació a classe 2 – Com ensenyar computació?\nSi la darrera setmana ens vam apropar als diferents conceptes que envolten la computació i vam veure la seva importància i focus, aquesta setmana veurem diverses aproximacions sobre com ensenyar computació, identificarem mètodes i activitats per comprendre la importància de la col·laboració en la computació i veurem exemples de la diversitat d’àrees de competència del pensament computacional.\nComputació a classe 1 – Què és, per què és important i focus\nEn aquesta primera setmana del curs “Introducing Computing in your Classroom” de la European Schoolnet Academy, se’ns explicarà què és la computació, per què és important començar a programar i en què hem de focalitzar a l’hora d’ensenyar programació. Recordem que és un curs per a professors, principalment de primària i secundària, tot i que està obert a tothom.\nPresentació del curs: Introduïnt la computació a classe\nSisè curs sobre pensament computacional al que m’apunto en menys de dos mesos. Ja n’he acabat dos: #MoocBot i Pensamiento computacional en la escuela. El de Coursera comença a finals de novembre i el de la UOC i el de Programo Ergo Sum els porto al dia, així que m’he apuntat a “Introducing Computing in your Classroom”, conduït per la European Schoolnet Academy amb el suport de la Grand Coalition for Digital Jobs.


COMPRA DE LLIBRES CURS 2022-2023\nAmb motiu de l’avançament del curs escolar 2022-2023 ens hem vist obligats a anticipar la compra de llibres. Per aquest motiu, a partir del 29 de juny, ja podreu comprar els llibres a través de la botiga virtual.\nRecordeu que podreu fer la comanda de llibres a partir del 29 de juny i fins el dia 5 d’agost. Així podrem tenir el temps necessari per poder preparar els llibres que s’entregaran als alumnes el primer dia de classe.\nbotiga.escolaelisabeth.catCompra de llibres 2022-2023\nFesta Esportiva 11 de Juny\nTenim l'orgull de convidar-vos a la Diada de l'Esport de l'Associació Esportiva que afortunadament podem recuperar aquest any 2022!!\nSerà una gran festa amb inflables, festa de l'escuma, partits dels equips escolars i federats, exhibició de rítmica i patinatge... i un GRAN sorteig!\nNo hi podeu faltar!!!!!!\nDes de l’Escola Elisabeth anunciem que estem a la recerca dels següents perfils de professionals titulats/es:\n• Professor/a de Secundària de Llengua Castellana.\n- Titulació: Grau en Filologia Hispànica\n- Formació Complementària: Màster en Educació Secundària Obligatòria\n- Incorporació: Substitució de temps determinat (Curs 22-23)\nSi teniu la titulació corresponent i esteu interessats/es en conèixer un projecte innovador i de qualitat, no dubteu en enviar els vostres currículums i cartes de presentació a la següent adreça:\nRUTA ESTIU ESO 2022 – COSTA BRAVA\nInscripcions obertes el dijous 19 a les 18:00 de la tarda\nCamping Castell Mar (Castelló d’Empúries) - www.camping-castellmar.com\nDel 3 de juliol al 9 de juliol\nDe 2n d’ESO a 4t d’ESO\n585€ - pagament complet en el moment de la inscripció\nAllotjament en bungalows al càmping Castell mar en règim d’allotjament\nTransport en autobús d’anada i tornada així com els desplaçaments diaris per les rutes previstes.\nTots els àpats de la setmana (els propis alumnes gestionaran la compra i la cuina).\nCost de les activitats com caiac i entrada al parc aquàtic d’Aquabrava.\nMonitoratge 24 hores amb ratis reduïts.\nAssegurança d’accidents i assegurança covid.\nEn el cas que hi hagués un positiu en algun grup estable, aquest haurà de tornar amb els seus pares.\nllista de sol·licituds que han demanat el centre i I'ensenyament en primera petició amb la puntuació PROVISIONAL\nEl passat dimecres, i més de dos anys després de l’últim acte col·lectiu, tots els i les alumnes de l’escola des de la Llar fins a Batxillerat, conjuntament amb el personal docent i no docent del centre, ens hem pogut tornar a reunir plegats al pati de l’escola. El motiu ha estat poder evidenciar l’aposta decidida de la nostra comunitat per la pau i el diàleg.\nCom a part d’aquest acte tan emotiu i després de les paraules del nostre director Enric Masià, l’alumna de BAT Claudia Martínez va llegir un sentit manifest.\nL’acte es va cloure amb el cant de l’himne de l’escola que, recordem, en la seva lletra diu: Si hi hagués un món per viure amb pau...\nEl propers dissabtes 19 de febrer, 26 de febrer i 2 d’abril celebrarem la jornada de portes obertes de l’Escola Elisabeth. És una diada que va adreçada a totes aquelles famílies que vulguin conèixer el nostre projecte educatiu així com les nostres instal·lacions.\n● Parvulari (P3, P4 i P5) tindrà lloc el dia 19 de febrer de 9:30 a 13:00\n● Primària i ESO tindrà lloc el dia 26 de febrer de 10:30 a 13:00\n● Llar d’infants i BAT tindrà lloc el dia 2 d’abril de 10:00 a 13:00\nA l’Escola Elisabeth ha començat el procés de renovació del Consell Escolar.\nAquesta renovació s’hauria d’haver fet el curs 20-21, però va quedar ajornada a causa de la pandèmia de la COVID-19.\nAra és el moment de renovar el 50% dels membres electes d’aquest òrgan. Així l’alumnat, els pares i les mares, el personal docent i el personal d’administració i serveis hauran d’escollir representants.\nEn total s’escolliran dos membres en representació dels pares i mares, dos més en representació del personal docent, un/a representant dels alumnes d’ESO i BAT i la persona que representa al col·lectiu del personal d’Administració i Serveis.\nA la infografia que acompanya aquest text podreu veure les dates més significatives del procés. Destaquem les següents:\nDel 10 al 15 de novembre: Presentació de candidatures.\n22 de novembre: votacions dels sectors alumnes, personal docent i PAS.\n24 de novembre: votacions del sector mares i pares.\nUs animem a totes i tots a participar en aquestes eleccions!!!


Batalla campal al centre de Girona - Empordà\nl.fanals/c.julià/a.sala 16.10.2019 | 06:30\nUn manifestant, amb el casc posat, en ple llançament d'objectes. david borrat/efe\nUn manifestant, amb el casc posat, en ple llançament d'objectes.\nUn jove s'amaga a dins d'un contenidor.\nUn grup de violents cremen contenidors a la plaça U d'Octubre.\nUns encaputxats tomben les tanques de protecció.\nAntiavalots dels Mossos comencen la càrrega contra els manifestants.


La neu continua complicant el trànsit a l'Eix Transversal - Diari de Girona\nacn | barcelona 12.02.2018 | 21:30\nLa neu continua complicant aquest dilluns al vespre el trànsit a l'Eix Transversal on cal circular en cadenes a l'alçada d'Espinelves i el pas de camions està restringit a Caldes de Malavella en sentit Lleida i a Santa Coloma de Farners, en sentit Girona, on es fan desviaments per la C-63. A més, hi ha 19 quilòmetres de cues a Sant Hilari Sacalm, també per la presència de neu. D'altra banda, la C-58 s'ha hagut de tallar a Vacarisses i es necessiten cadenes per circular a Viladecavalls; a la C-59 tampoc es pot circular entre Sant Feliu de Codines i Castellterçol, així com a la BV-1221 a Matadepera i la BV-2024 de Bagà a Coll de Pal, segons informa el Servei Català de Trànsit. D'altra banda, segons el Servei Meteorològic de Catalunya, s'han registrar 16 centímetres de neu a Viladrau, 10 a Castelltercir, 9 a Collsuspina, 8 a Mura, 6 a Espinelves i 4 a Moià.\nA més, a la C-17, hi ha restriccions per als vehicles de tercera categoria i hi ha 10 quilòmetres de retencions en els dos sentits a Vic. A la C-16, s'acumulen 8 quilòmetres a Vacarisses i 15 més a la C-59, a la zona de Moià, on és obligatori l'ús de cadenes cap a l'Estany.\nA la C-16, s'acumulen 8 quilòmetres a Vacarisses de retencions i està tallada al quilòmetre 31 per l'avaria d'un camió i 15 més a la C-59, a la zona de Moià.\nTambé, es necessiten cadenes a la C-28 a Alt Àneu, la B-520 entre Vic i Taradell, la BP-4313 entre Balsareny i Avinyó, la BV-4031 entre Castellar de n'Hug i Toses, la BV-5303 entre Tona i Sant Miquel, la BV-5305 entre Taradell i Sant Miquel, la BV-5306 entre Taradell i Malla, la N-141C a Calders, la C-142b per accedir al Pla de Beret i la GIV-5201 a Viladrau.\nEn les tasques de neteja de les vies, hi treballen una trentena de màquines llevaneu aportades per la Generalitat, a més de les de la Diputació de Barcelona i l'Estat.


Deconstrucció social: L’ull vigilant – Vinaròs News\nDeconstrucció social: L’ull vigilant\nDECONSTRUCCIÓ SOCIALPENSAMENTSVINARÒS MAIL 5 juliol, 2020 Vinaròs News\nDeconstrucció social112 pensaments453 Ramon Puig112\nRAMON PUIG En un temps pretèrit les persones decidien en comunitat el què fer de cada dia, les previsions de futur, la salut de...\nEn un temps pretèrit les persones decidien en comunitat el què fer de cada dia, les previsions de futur, la salut de cada individu i el benestar del conjunt de famílies que formava la societat comunal. Tenien molt bones relacions amb els seus iguals del territori i compartien treball, intercanvi d’excedents i disposaven milícies populars per frenar els abusos dels veïns no desitjats: els senyors de la guerra. Van crear una nova mentalitat anomenada “sentit comú” o intel•ligència col•lectiva que no fou suficient per preservar-la dels malignes, però ha perdurat en els fons del nostre inconscient fins l’actualitat. De tant en tant aflora de l’interior i es manifesta col•lectivament contra situacions que pretenen enfonsar-nos en la indignitat humana.\nEls historiadors defineixen la vida comunal com “economia de subsistència” i es va forjar contra romans, bàrbars, àrabs i germànics, cultures depredadores que vivien de saquejar-los els fruits del seu treball. Els van mantenir a ratlla durant segles però mai foren conscients de la persistència, voracitat, crueltat i capacitat dels “senyors”per convertir-se en estats parasitaris tan versàtils que serien capaços de convertir el mal en una màquina entrenada per fagocitar territoris, pobles, cultures, recursos i la mateixa historia, fins a esdevenir ells la història.\nLa societat actual viu un creuament dual de sentiments: l’herència ancestral ens demana afecte, compartir penes, alegries i relacions estretes amb família, amics i propers, però el maligne ens ha fomentat egoisme, ambició, competència, consumisme i ha normalitzat l’explotació laboral i els abusos de poder com una xacra que cal suportar amb humiliació continguda.\nÉs una batalla interna entre l’esperit subconscient i el materialisme conscient que no sabem com acabarà. Possiblement som en transició entre els dos mons i el segon sembla ser el vencedor. Cultures fins fa quatre dies criminalitzades com a adoctrinadores, ara pareixen l’espill on es mira Europa. Es dissenya un futur amb societats absolutament integrades a la maquinària estatal sense espai per al pensament individual,on només caldrà obeir, seguir fil per randa les ordres del poder i tant l’activitat com els moviments individuals hauran de ser transparents al règim, la intimitat una perversió i la societat una estadística per avaluar la conducta ciutadana, de manera que cada pensament, acció i moviment estarà sotmès a observació.\nLa maquinària de la perversió controlarà el que diem, comprem, llegim, escoltem, suportem, contemplem, reaccionem davant dels altres i segons els paràmetres establerts tindrem una puntuació ciutadana que determinarà el nostre lloc en la societat. Una societat de punts que potser premiarà o castigarà l’accés al mòbil, controlarà els viatges i la navegació per l’oferta estatal d’internet, estudis superiors, treballs seleccionats, etc.\nMilions de càmeres intel•ligents ens localitzaran a cada pas, amb qui estem, què fem, diem i pensem. Ordinadors, televisors i electrodomèstics seran els ulls vigilants de la intimitat, drons amb radars i infrarojos sentiran a través de les parets i ens veuran en la foscor total. Tota la infraestructura digital “contra” el coronavirus ha estat un laboratori de proves en aeroports, estacions de bus i ferrocarril amb enginys invisibles lectors de temperatura. S’imposaran aplicacions de mòbil que a un senyal ens faran abandonar la sala, el vagó de tren, l’autobús, el bar, restaurant o simplement ens dirà que ens hem de quedar confinats a casa. Si no en fem cas, un dron acudirà ràpidament i ens immobilitzarà fins arribar la policia més pròxima. Amb la “nova normalitat”, la vida clandestina desapareixerà per sempre més.\nOrwell ho va pronosticar per al 1984, es va equivocar de 40 anys però el diagnòstic continua vigent i l’ull vigilant del futur Gran Hermano podrà ser un amic, familiar o la mateixa parella.


Creació d'espais temporals (curs tancat) | ELISAVA\nCreació d'espais temporals\nCreació d'espais temporals (curs tancat)\nDel 2 al 13 de juliol de 2018 (40 hores) // De 17.00 h a 21.15 h.\n740 €. Els membres de l’Associació d’Antics Alumnes d’ELISAVA, Elisava Alumni amb categoria Bold, obtindran un 15% de descompte en l’import del programa.\nLa conceptualització i el disseny d’espais efímers com a disciplina que engloba múltiples llenguatges. Des dels espais comercials a salons o fires fins a exposicions argumentals o patrimonials.\nLes empreses que inverteixen els seus recursos en presentacions a fires o esdeveniments cada vegada exigeixen més creativitat i eficàcia en la seva comunicació. Els centres culturals que preparen exposicions necessiten cada vegada més la figura del dissenyador-organitzador que gestiona alhora els continguts i l'espai expositiu.\nProfessionals del disseny i la comunicació amb tasques orientades a l’arquitectura firal, disseny d’estands i exposicions. Estudiants del Grau en Disseny de l’últim curs que vulguin adquirir coneixements sobre la matèria.\nEmpreses col·laboradores Essapunt S.A., LAMP\nAprofundir en tota la magnitud en el món de l’efímer: esdeveniments, presentacions, fires, exposicions, espectacles.\nAnalitzar a fons els recursos narratius: guió, escena, tempo, continguts.\nConèixer els mitjans tècnics: llum, audiovisuals, color, aplicació gràfica, mètrica de l’espai.\nEl mapa conceptual i mental com a organitzador i generador d’idees.\nL’encàrrec professional: com encarar un briefing, formular preguntes resolutives al nostre interlocutor, què espera el nostre client, què necessiten els proveïdors.\nLa pràctica professional: com funciona una fira i una exposició; normativa, calendaris i planning. Gestió del projecte. Normativa de concursos.\nEl disseny: aplicació d’un programa, la construcció d’un relat expositiu, la formalització dels continguts, els atributs d’una marca.\nEl muntatge: coordinació d’industrials i proveïdors. Pla de treball i planning.\nDissenyador i professor d’ELISAVA. Professors de Màsters a la UB, UPF i UPC. Dissenya estands i botigues per a firmes de moda. Ha dissenyat exposicions per al CCCB, el Museu d’Història de Catalunya, La Casa Encendida, Alhóndiga Bilbao, etc. Utilitza sovint la tècnica dels mapes mentals per a la representació en l’espai d’un guió expositiu. Recentment ha finalitzat el projecte museogràfic del Museu del Disseny a l’edifici Disseny Hub Barcelona.\nDissenyador. Ha treballat a l’estudi Lagranja i des de l’any 2006 treballa a Estudi Bonjoch, on compagina la feina de creatiu de conceptes en espais efímers amb la direcció de muntatges.\nLighting designer. La seva formació prové del món de l’espectacle, el disseny i la concepció de l’espai escènic mitjançant la llum.\nMARIONA GARCIA SOLÉ (Col·laboradora)\nDissenyadora gràfica. Ha dissenyat la gràfica de l’espai a nombroses exposicions, professora d’ELISAVA, Eina i Bau. Especialista en exposicions d’àmbit cultural.\nM'agrada que vinguin professors convidats i tenir diverses opinions sobre el treball que estem fent\nEl que més m'agrada del curs són les classes teòriques\nHa complert les expectatives, realment estic molt contenta\nEm van agradar molt les classes, les visites són molt interessants\nM'ha agradat que els professors sabessin molt; tenien moltes referències i coneixements\nT’ajuden a guiar-te per diferents pautes i rutes\nLes visites han estat increïbles\nSens dubte, ha sigut un plus per a la carrera\nEl curs em va permetre conèixer i entendre el món de l’efímer\nAnne Liz Susaeta\nAprendre moltes coses en un període de temps molt curt gràcies a la varietat d’activitats\nMiguel Carretón Amaro\nDocents/professionals que no només aporten coneixements i experiències professionals, sinó també una gran intel·ligència emocional\nVols saber més sobre l'Escola d'Estiu?Galeria d'imatges 2017Galeria d'imatges 2016


Conferència 18. Teories integradores de les emocions.  | Processos Psicològics: Motivació i Emoció (UAB) | Unybook\nConferència 18. Teories integradores de les emocions. (2016)\nMOTEMO [Processos psicològics bàsics. Motivació i emoció]\nConferència 18. Teories integradores de les emocions.\nFecha de subida 21/07/2016\nMotivació i emoció. Conferencia 18.\nTEORIES INTEGRADORES DE LES EMOCIONS  POLÈMICA LAZARUS-ZAJONC Lazarus: primacia de la cognició. Model A.\nZajonc: primacia de la biologia. Model B.\nQui té raó? Posicions integradores Lazarus, en les seves ultimes formulacions teòriques, considera que la cognició, tot i ser condició necessària per la emoció, no sempre la precedeix (els pensaments porten a les emocions i viceversa). Es tracta del Model C.\nEmoció <----> Cognició LeDoux proposa l’existència de dues vies o camins neurològics de processament emocional.\n TEORIA DE LEDOUX Neuròleg interessat en els mecanismes fisiològics de les emocions.\nUn dels centres mes importants per la resposta emocional és la amígdala: centre neurològic que coordina diverses connexions i que forma part del sistema límbic. Es tracta d’una estructura antiga des del punt de vista evolutiu (paleocòrtex) Cada sistema sensorial té un patró de projeccions diferents (procedents del tàlem) fins els nuclis de la amígdala, i les interconnexions dins l’amígdala permeten la integració de la informació que prove de sistemes sensorials diferents.\nAl seu torn la amígdala té una sèrie de connexions amb altres estructures límbiques com els nuclis de l’hipotàlem i el tronc de l‘encèfal.\nPrimera via: entrada talem-amígdala Segona: amígdala-estructures tronc encèfal EL MODEL DE LA DOBLE VIA La informació dels estímuls externs arriba al nucli amigdalí, responsable de les respostes emocionals, per dues vies: Per via directa des del tàlem (camí secundari o drecera, més ràpid, respostes emocionals que no comprenem). Quan s’activa, encara no som conscients.\nPer vies que van des del talem fins el nucli amigdalí a través de la escorça (camí principal, indirecte) » La ruta directa (major importància a lo biològic): o És més curta i ràpida.\no Només pot proporcionar al nucli amigdalí una interpretació burda i grollera de l’estímul.\no Permet començar respondre als estímuls potencialment perillosos abans que sapiguem totalment què es l’estímul.\n» La ruta indirecta és la principal: Motivació i emoció. Conferencia 18.\no La majoria de situacions emocionals permeten un processament cortical de l’estímul (el que implica la importància de la valoració, com senyalaba Lazarus). Ex: si una persona ens diu una cosa no importa nomes què diu, sinó qui ho diu.\nAbans la via principal era la directa, permetia adaptar-se als estímuls de supervivència.\nLeDoux considera que en les emocions té més importància lo no biològic: emoció té més potencia que la raó.\nLes respostes emocionals estan inscrites en els circuits cerebrals, però les coses que ens fan reaccionar emocionalment s’aprenen amb l’experiència. Això no està determinat genèticament però un cop s’aprèn és molt difícil de canviar.\nLa psicoteràpia s’entén com un procés a través del qual el nostre neocòrtex aprèn a exercir control sobre sistemes emocionals però el conflicte entre pensament i emoció pot solucionar-se únicament a partir d’una integració mes harmoniosa entre la raó i la passió del cervell.\n TEORIA DEL MARCADOR SOMATIC (DAMASIO, 1994) DAMASIO: ESTUDIS NEUROFISIOLOGICS I CASOS CLINICS Accident en la construcció de la via fèrria de Vermont Esperaven que una persona així moris (li va travessar una barra de ferro l’encèfal) o que quedés vegetal.\nEn dos mesos es va curar, no es varen alterar ni la percepció ni les capacitats mentals, es va observar que va disminuir la capacitat de control emocional: caràcter diferent, rudo...\nA més, dificultats per prendre decisions tot i que la capacitat de raonament es trobava intacta.\nTEORIA DE DAMASIO Concepte d’emoció: canvis corporals, externs i interns coordinats pel SNC, sota el control dels sistemes cerebrals específics, davant estímuls externs (prèviament avaluats) o pensaments induïts per aquests.\nÉs un retornament al postulat central de la teoria de James-Lange: cada emoció es caracteritza per un patró específic de resposta emocional. Les diverses emocions (experiències emocionals) consisteixen en la percepció subjectiva dels patrons específics de resposta corporal.\nEs deixa fora intencionadament el component experiencial/subjectiu, al que se li donarà un altre nom: sentiment Damasio distingeix entre emocions primàries i secundaries EMOCIONS PRIMÀRIES Reaccions innates pre-organitzades de l’organisme davant un estímul de l’entorn. Depenen de la circuiteria del sistema límbic, sent la amígdala i l’àrea cingulada anterior els principals centres d’integració.\nDisposem, des del naixement, de la maquinària neural precisa per generar estats somàtics en resposta a determinats estímuls.\nEMOCIONS SECUNDÀRIES Apreciació deliberada i conscient de la situació generadora de la emoció. La activitat del còrtex prefrontal permet la representació interna de l’estímul, relacionant-lo amb experiències prèvies, que s’afegeix a la percepció dels canvis corporals que acompanyen a la emoció.\nEs generen imatges mentals no verbals i verbals organitzades en un procés de pensament.\nSENTIMENT = FEEDBACK CANVIS CORPORALS + REPRESENTACIÓ INDUCTOR El sentiment com percepció conscient dels canvis corporals produïts per una situació emocional (estímul inductor) TEORIA DEL MARCADOR SOMÀTIC: RELACIÓ AMB LA PRESA DE DECISIONS La presa de decisions Segons psicòlegs cognitius: ment pensant, lògica formal, heurístics, raó elevada (des de Descartes).\nDificultats:     Gran quantitat de informació Atenció i memòria funcional amb capacitat limitada Alta probabilitat d’errors Temps excessivament llarg Alternativa: hipòtesis del marcador somàtic TEORIA DEL MARCADOR SOMÀTIC Concepte de marcador somàtic (MS): “Sentiment, corresponent a una emoció secundària, suscitat per la representació anticipada (imatge) d’una conseqüència de l’acció” Els marcadors somàtics (ms) poden ser agradables (+) o desagradables (-) Motivació i emoció. Conferencia 18.\nPermeten simplificar (emocionalment) les decisions: MS -: per descart d’opcions MS +: per concentració en més “favorables” Mecanisme emocional, disposicional, automàtic i predeliberatiu.\nESQUEMA DE LA TEORIA DEL MARCADOR SOMÀTIC FUNCIONS DELS MARCADORS SOMÀTICS     Generen percepció de sensacions corporals Activen sentiments associats a esdeveniments passats, en pensar en un esdeveniment futur.\nEls marcadors somàtics ajuden en la presa de decisions.\nLa emoció influencia la raó en sentit positiu.\nPer què Phineas Cage tenia dificultats per decidir? Al tenir malbé el mecanisme de les emocions secundàries, no podia recolzar-se en els marcadors somàtics.\n WEINER: INTEGRACIÓ PENSAMENTO-EMOCIÓ Enfoc atribucional. Les emocions depenen de dues avaluacions: – Abans d’interactuar amb l’estímul (Lazarus, Arnold) – Després del resultat que es produeix en l’ambient (les persones avaluen per què s’ha donat un determinat resultat) Les persones busquen explicacions per les coses tant favorables com desfavorables que les passen.\nLa atribució que explica per què es va produir un resultat particular és el mecanisme cognitiu que també genera una emoció.\nLes persones no fan atribucions contínuament sinó més bé després de resultats sorprenents (necessitat d’aliviar l’efecte sorpresa).\nLa conseqüència immediata d’un resultat és una resposta emocional en funció del resultat (evaluacio primària del resultat +/-).\nDesprés de la avaluació primària del resultat apareixen cognicions de major complexitat referides a la causa del resultat (avaluació secundària del resultat).\nSeqüència d’esdeveniments: Estímul  Resultat  Atribució  Emoció Les emocions poden ser: - dependents del resultat/conseqüència (primàries) dependents de la atribució del resultat (secundàries) Emocions primàries (avaluació/valoració del resultat) Conseqüència: Positiva (èxit) ----------> satisfacció Negativa (fracàs) ------------> disgust, frustració Emocions secundàries (atribucionals) En funció de la causalitat i les seves dimensions    Enfoc: intern-extern (generat per un mateix o una altra persona) Controlabilitat: controlable-incontrolable Estabilitat: estable-inestable Segons les combinacions que es donin, la persona sentirà vergonya, ràbia, agraïment, compassió...\n TEORIA DEL PROCÉS OPONENT (SOLOMON) DINÀMICA DE LA REACCIÓ AFECTIVA “Una experiència emocional hedònicament oposada (u oponent) substitueix la emoció original immediatament després de la retirada de l’estímul que ha elicitat una emoció”.\nEs la experiència emocional oposada, i no la emoció original, la que desapareix lentament. Ex: excursió, estar amb la parella, etc.\nEn la resposta de l’organisme davant un estímul existeixen dos processos afectius, procés a i procés b.\nEl procés A és la resposta primària de reacció davant dit estímul.\nEl procés B és la resposta biològica contrària o compensatòria d’adaptació a l’estímul.\nL’estat emocional de cada moment és fruit de la combinació dels dos processos.\nLa teoria de la motivació del procés oponent consisteix en una explicació homeostàtica, que descriu un procés útil per mantenir una estabilitat emocional.\nAquest procés és adaptatiu per quant permet al cervell la màxima variabilitat emocional futura.\nTags: teoria de ledoux model doble via teoria del marcador somàtic damasio teoria de damasio emocions primàries emocions secundàries presa de decisions procés oponent solomon teoria de ledoux,model doble via,teoria del marcador somàtic,damasio,teoria de damasio,emocions primàries,emocions secundàries,presa de decisions,procés oponent,solomon\nProcessos Psicològics: Motivació i Emoció - Conferencia 19. Aprendizaje, afecto y conducta. (2016) Apunte


Es compleixen dos-cents anys del naixement d’Antoni Roig, l’impulsor de l’escola pública torrenca\nJORDI SALVAT Torredembarra Actualitzada el 10/05/2017 07:37\n651x366 Retrat d’Antoni Roig a la sala noble del Patronat que porta el seu nom. / TJERK VAN DER MEULEN / TJERK VAN DER MEULEN Retrat d’Antoni Roig a la sala noble del Patronat que porta el seu nom. / TJERK VAN DER MEULEN / TJERK VAN DER MEULEN\nDe Torredembarra a Cuba\nAntoni Roig i Copons va néixer el 22 de juny del 1817 en el si d’una família de mariners i pagesos en el número 19 del carrer que, anys després, acabaria portant el seu nom i que llavors era conegut com a carrer Nou. Una placa instal·lada per l’Ajuntament el 1892 recorda que allí va néixer l’indià. Els seus pares, Antoni Roig i Rita Copons, van tenir 8 fills i només el petit va arribar a l’edat adulta. El seu pare era mariner i comerciant i Antoni Roig ja tenia familiars comerciant a Puerto Rico i Cuba. De la joventut i l’estada a Amèrica en sabem ben poc. Roig va estar a Cuba (Matanzas i Guarabacoa) i també als Estats Units.\nVa deixar escrit el seu testament el juliol del 1878 i va morir el 6 de novembre del 1885 al seu domicili particular del número 17 del carrer Reial de Barcelona, on s’havia establert després de tornar de l’altra banda de l’Atlàntic. Va ser enterrat, però, al cementiri de Torredembarra. Roig va ser amic de Ramon Casas Gatell, nascut a Torredembarra i pare del gran pintor modernista. Casas va ser un dels marmessors del testament d’Antoni Roig, encarregat de garantir el compliment de les seves voluntats. Les cases pairals de Roig i Casas de Torredembarra estaven una davant de l’altra.\nA més de diverses quantitats econòmiques a cosins i a fills de cosins, Roig va testar que la majoria de la seva riquesa s’havia d’invertir en accions filantròpiques. Destacava la donació de més de 500.000 pessetes per a la creació d’un Patronat a Torredembarra que portaria el seu nom i que tenia una doble missió: donar educació als nens i nenes torrencs i proveir un fons per dotar les donzelles pobres de la vila quan es casessin, tradició que avui en dia encara es conserva. A banda, va deixar un llegat per al sou dels mestres i el material escolar.\nUn centre escolar innovador\nLa nova escola disposava de moltes novetats pedagògiques per a l’època, com ara biblioteca o gimnàs, així com un reglament propi i un cos de mestres preparat. Pel que fa a l’ensenyament femení, i en aquest cas seguint la tendència del moment, el centre tenia una ala separada destinada a aquest alumnat amb el seu propi professorat. De l’edifici destaca la sala noble del pis superior, que s’obre al públic una vegada a l’any per al lliurament dels dots a les noies nascudes a la vila i que han contret matrimoni l’últim any. L’escola va ser finançada pel Patronat fins al 1933, quan es va incorporar al sistema públic. El curs 1995-1996 l’edifici va deixar de ser escola. Des de llavors és la seu de la regidoria d’Ensenyament i de diversos serveis educatius del municipi, com les escoles de música i d’adults, uns usos que continuen respectant la voluntat de l’indià de “desenvolupar la instrucció pública del poble”. Pel que fa a l’Escola Antoni Roig, continua activa en un altre espai del municipi.\nL’Ajuntament de Torredembarra està preparant diversos actes per commemorar el bicentenari del naixement d’Antoni Roig, aprofitant el tradicional lliurament de dots a les torrenques que es casen, que se celebra el cap de setmana abans de la Festa Major, a finals d’agost. També a mitjans de setembre Antoni Roig tindrà més protagonisme en la Fira d’Indians que se celebra cada any a la vila.\nBadia, Güell i Casas: altres cognoms indians\nEntre les desenes d’indians torrencs podríem destacar altres noms. Un és Pere Badia Escofet (1747-1801), que va dedicar-se al comerç, sobretot de tabac, i es va instal·lar a Nova Orleans. Va tornar a Torredembarra el 1792, on va comprar un magatzem i va seguir dedicat al comerç. La seva herència va servir per construir un hospital per a pobres que actualment és una residència per a la tercera edat que porta el seu nom.


XIV CERTAMEN LITERARI ESCOLAR EN LLENGÜES D’ORIGEN | Amics UNESCO Barcelona\nXIV CERTAMEN LITERARI ESCOLAR EN LLENGÜES D'ORIGEN\nXIV CERTAMEN LITERARI ESCOLAR EN LLENGÜES D’ORIGEN\nAmics UNESCO Barcelona promou des de fa catorze anys aquest certamen literari adreçat a tots els infants i adolescents de Catalunya amb la voluntat d’ajudar a conèixer, respectar i valorar la diversitat cultural i lingüística dels alumnes de les nostres escoles.\nTenint sempre de referència els principis fundacionals de la nostra entitat, el foment de la cultura, del diàleg i de la pau, el certamen proposa a cada edició un tema que propicia la reflexió, incentiva la curiositat per a conèixer i vehicula la creativitat literària dels nens i nenes participants.\nEn una realitat cada cop més plural i multicultural com és la nostra, cal enfortir el vincle entre les diverses cultures d’origen i la cultura de la societat d’acollida. Així mateix també hem de fer possible que els alumnes nouvinguts tinguin l’oportunitat de fer conèixer i de compartir la riquesa cultural que els és pròpia. És per això que els escrits es presenten en qualsevol llengua d’origen dels participants alhora que en català. Cal remarcar que des de la seva primera edició ja s’ha donat veu a més de trenta llengües.\nEl Certamen Literari Escolar en Llengües d’Origen té la vocació de ser una eina més que posem a disposició dels mestres per tal que els nostres infants i joves creixin fent-se seus els valors necessaris perquè el dia de demà la nostra societat esdevingui una societat més formada, més plural, més lliure i més justa.\nJa hem entrat a l’etapa final del XIV Certamen Literari Escolar en Llengües d’Origen. En l’edició d’enguany hem plantejat un tema associat a la comunicació intergeneracional i els treballs han estat un reflex de la nostra societat, com no podia ser d’una altra manera: tothom, petits i grans en treuen profit de les noves i modernes tecnologies.\nNo hi ha dubte que Internet, el mòbil, les xarxes socials, etc., permeten comunicar-se amb la família allunyada, mantenir-se en contacte amb la més propera i amb els amics i tot d’una manera immediata, fins i tot visualment; però també voldríem ressaltar que la tecnologia, com han expressat alguns treballs, no ens pot fer oblidar els mecanismes de comunicació més primitius i més propers: el contacte humà, el petó i l’abraçada.\nPerò això ja ho descobrirem el dia 31 de maig, el dia de la cloenda del Certamen al Casinet d’Hostafrancs, ubicat al carrer del Rector Triadó 53, de Barcelona (veure mapa aquí).\nL’acte començarà a les 10 hores, tot i que el procés de recepció de les escoles s’iniciarà mitja hora abans, és a dir, a les 9,30. Us hi esperem!!!\nFOTOGRAFIES de l’acte de lliurament dels premis de la passada edició


El Santa Maria de Lleida detecta un augment important de trastorns alimentaris en el darrer any - Teleponent\nInici Coronavirus El Santa Maria de Lleida detecta un augment important de trastorns alimentaris...\nEl Santa Maria de Lleida detecta un augment important de trastorns alimentaris en el darrer any\nEntre les causes d'aquest increment del 30% de pacients, destaquen l'aïllament, la incertesa, l'angoixa i la frustració provocades per la pandèmia\nA la imatge, d’esquerra a dreta Cristina Flix, infermera, Luis Ortiz, psiquiatra, Teresa Barceló, psicòloga, Gina Badia, psicòloga i coordinadora de la Unitat Funcional de TCA de l’HUSM\nLa Unitat Funcional de Trastorns del Comportament Alimentaris de l’Hospital Universitari Santa Maria de Lleida ha atès enguany 381 pacients, un 30% més que en tot el 2020, que van ser 296.\nLes dades corroboren una tendència a l’alça iniciada el darrer trimestre de l’any passat, quan es va aixecar el confinament provocat per la pandèmia de la covid-19.\nL’aïllament domiciliari, la pèrdua de contacte entre grups d’iguals, la incertesa, l’angoixa, la por i la frustració per la pèrdua de projectes acadèmics i personals sumat a la influència de les xarxes socials han fet augmentar aquests trastorns, segons la psicòloga i coordinadora d’aquesta Unitat, Gina Badia. Els afectats són, principalment, infants i joves d’entre 12 i 21 anys.\nSegons Badia, l’anorèxia, la bulímia, els trastorns d’afartament i altres trastorns del comportament alimentari no especificats van anar debutant durant els primers mesos de la pandèmia i el seu diagnòstic es va accelerar a partir de setembre de 2020. En aquest sentit, aquesta situació “sense precedents” ha afectat els grups d’edat de més risc, entre els 12 i els 21 anys.\nBadia ha afegit que durant el confinament es van fer molt visibles els missatges sobre la cura del cos, el control del pes, l’alimentació i l’obsessió per l’esport que van afectar molt directament les persones més vulnerables.\nEntre els factors de vulnerabilitat a l’hora de patir un trastorn del comportament alimentari destaquen la baixa autoestima, els trets de perfeccionisme i autoexigència, la dependència emocional i les dificultats de regulació emocional. Badia remarca que enguany s’han tornat a veure anorèxies greus, amb pèrdues de pes molt ràpides. La restricció alimentària acostuma a ser la porta d’entrada als trastorns del comportament alimentari, que tenen tendència a “cronificar-se”, afegeix.\nPel que fa al perfil dels pacients atesos al Santa Maria, el 86% són dones (al 2020 la Unitat va atendre 259 dones i 37 homes), amb una mitjana d’edat de 30 anys. Segons Badia, és de “vital importància” detectar el trastorn en les seves primeres fases per evitar que s’agreugi.\nEntre les conductes de risc, destaquen la preocupació excessiva pel cos i el menjar, l’adopció de dietes extremes, l’exercici físic compulsiu, la intensa insatisfacció i l’evitació de situacions d’exposició social. Si es detecta algun d’aquests senyals d’alerta, cal demanar ajuda ràpida, segons Badia.\nPel que fa al tractament, l’Hospital Universitari Santa Maria compta amb un equip multidisciplinari format per professionals de la psicologia, la psiquiatria i la infermeria, que s’ocupen del seguiment personalitzat de cada pacient.\nEntre les estratègies de prevenció dels trastorns del comportament alimentari, destaca l’alimentació equilibrada i saludable, l’activitat física moderada, els àpats regulars, el foment de l’autoestima i el manteniment de l’activitat social. Segons Badia, si es té en compte que el debut en aquests tipus de trastorns se sol donar durant l’adolescència, caldria regular el contingut de les xarxes socials i buscar referents saludables. ACN\nArticle anteriorL’aparcament de les pistes d’esquí de Tavascan compta amb noves paraallaus\nArticle següentLa campanya del panís a Ponent comença amb els millors preus dels darrers anys


2 anys d’El Diari de l’Educació, 2 anys de periodisme independent compromès amb la comunitat educativa! - El blog de la redacció\n2 anys d’El Diari de l’Educació, 2 anys de periodisme independent compromès amb la comunitat educativa!\nPer celebrar-ho, us convidem a tots a assistir aquest vespre, a les 20 h, al passi del documental ‘No t’aturis’ als Cinemes Girona de Barcelona\n14.01.2016 - 07:41\nLa taula de presentació del llibre ‘Educacions’ a l’Escola Drassanes de Barcelona / ENRIC CATALÀ\nEl Diari de l’Educació compleix avui dos anys. Dos anys de periodisme independent. Dos anys d’informació al servei de la comunitat educativa. Dos anys d’entrevistes, reportatges i anàlisi sobre l’actualitat del món educatiu català i internacional. Dos anys que no haguessin sigut possibles sense la tasca editora de la Fundació Periodisme Plural i sense el voluntarisme de l’equip de periodistes del diari; dos anys que no haguessin tingut la mateixa repercussió sense la col·laboració de prop de 30 articulistes i més d’una quinzena de blogs; 2 anys que no haguessin tingut cap sentit sense les desenes de milers de lectors mensuals; dos anys, per últim, que de cap manera haguessin existit sense el compromís desinteressat i valuosíssim dels subscriptors del diari.\nPer celebrar-ho, ahir vam organitzar un passi del documental ‘No t’aturis’ als Cinemes Girona de Barcelona. Més de 150 persones van assistir-hi. El format era de ‘test screening’, és a dir, que el film no estava del tot acabat, i entre tots els espectadors, de forma col·laborativa, vam aportar comentaris i suggerències per a millorar-lo. Més enllà de les qüestions tècniques, la pel·lícula també va suscitar un debat sobre el que representa ser jove avui en un barri tan complex com el Raval.\nEntre altres coses, ahir també vam celebrar que la comunitat d’El Diari de l’Educació cada cop és més gran: uns 40.000 usuaris únics al mes, prop de 10.000 seguidors a Twitter i 7.000 a Facebook. Aquí us deixem les dades del volum de lectors dels darrers mesos.\nEl suport dels subscriptors, indispensable\nEn dos anys hem aconseguit consolidar El Diari de l’Educació com un mitjà digital de referència per a la comunitat educativa. N’estem molt satisfets, però no en tenim prou. Seguirem treballant amb rigor, però per fer-ho amb més profunditat, agilitat i pluralitat, necessitem més recursos: per això us demanem que us feu subscriptors per només 5 euros al més. El vostre suport és indispensable.\nI és un suport que tenim en compte. L’any passat vam publicar el llibre ‘Educacions’ i la revista en paper ‘Ed’ per agraïr-vos-ho. Ara mateix estem immersos en l’elaboració de la segona edició de la revista ‘Ed’. Si l’any passat comptava amb un dossier monogràfic dedicat a la coeducació, aquesta vegada el dedicarem a l’escola inclusiva.\nSubscriu-te a El Diari de l’Educació per rebre Educacions. 40 veus sobre educació i societat i ‘Ed – La Revista d’El Diari de l’Educació.\nAquest any hem obert la porta també a les subscripcions al diari per part d’entitats, aportacions amb el mateix objectiu que les individuals però adaptades a les necessitats de col·lectius i institucions. Entre elles comptem amb FaPaC, ACUP, Fundesplai, Institut Municipal d’Educació de Barcelona (Ajuntament de Barcelona) i Fundació Jaume Bofill. Qualsevol entitat que es vulgui subscriure ens pot escriure a subscripcions@diarieducacio.cat.\nSigui com sigui, a tots els lectors us volem agrair la confiança i us encoratgem a seguir-nos en el futur i a continuar compartint els nostres continguts.\nJoão Franç i Pau Rodríguez, coordinadors d’El Diari de l’Educació


18-09-2019 Comerç engega una nova edició de "Comprar a Vinaròs té premi" amb 1.000€ en xecs\nLa regidora Fibla, ha explicat que "per a participar només caldrà realitzar les compres en els comerços, des de l'1 fins al 31 d'octubre, i omplir la butlleta per entrar en el sorteig dels xecs". Els mateixos establiments seran els encarregats de dur-les fins a l'urna que s'ha instal·lat a l'Agència de Desenvolupament Local.\nEls comerços que vulguen adherir-se a la campanya poden consultar les bases a través del web de l'Ajuntament de Vinaròs, dintre de l'apartat "Economia i Ocupació - Agència de Desenvolupament Local". Per més informació també es poden adreçar fins a la mateixa seu ubicada al carrer Sant Ramón, on també se'ls facilitarà de forma gratuïta el cartells i les butlletes de participació.\nPer acabar Fibla animava a la ciutadania a realitzar les compres a la localitat, recordant que Vinaròs disposa d'un gran centre comercial, a més d'una variada oferta gastronòmica gràcies als bars, restaurants i cafeteries, ideal per passar una bona jornada en família al municipi.


CaixaBank ha comunicat que ja compleix amb els nous requeriments de capital establerts pel Banc Central Europeu (BCE) per al 2020, de manera que no tindrà cap limitació en la distribució de dividends, en el pagament de remuneració variable o en els interessos als titulars de valors de capital de nivell 1 addicional.\nGortázar (CaixaBank): "Amb els dipòsits complim una funció social"\nCaixaBank constitueix el consell d'administració de CaixaBank Payments & Consumer\nEn concret, el grup CaixaBank haurà de mantenir en 2020 una ràtio CET 1 de l'8,78%, que inclou: el mínim regulatori de Pilar 1 (4,5%); el requeriment de Pilar 2 de el BCE (1,5%); el matalàs de conservació de capital (2,5%); el matalàs exigible com una altra entitat d'importància sistèmica (OEIS), de l'0,25%; i el matalàs anticíclic (0,03%).\nAixí mateix, partint dels requeriments mínims de Pilar 1 aplicables el Tier 1 (6%) i a el capital total (8%), les exigències arriben al 10,28% per al Tier 1 i el 12,28% per al capital total.\nEl 30 de setembre de 2019, CaixaBank situava la seva ràtio CET 1 en el 11,7%, la de Tier 1 en el 13,2% i el capital total en el 15,3%. "Tenint en compte els nivells actuals, aquests requeriments no impliquen cap limitació", assenyala el banc.


Alumnes de l'escola Santa Teresa de VNG faran una enquesta als visitants de la Fira de Novembre\nL'enquesta servirà, entre d'altres, per avaluar l'impacte del certamen.\nL'organització de la Fira de Novembre ha arribat a un acord amb l'escola Santa Teresa de Vilanova i la Geltrú pel qual 11 dels seus alumnes, que realitzen cicles formatius de Grau Mitjà de gestió administrativa, recolliran dades dels visitants de la Fira, segons un model d'enquesta que ha elaborat la pròpia organització.\nEl treball dels alumnes es complementarà amb el buidatge i tractament d'aquesta informació, així com la redacció d'un informe final que servirà de base per avaluar l'impacte de la Fira i permetrà definir nous objectius de cara a futures edicions.\nL'empresa municipal PIVSAM concretarà amb la direcció de l'escola les directrius del treball, en quan a metodologia.\nEl regidor de Promoció Econòmica, Gerard Figueras, ha destacat la importància d'aquest acord, en el que hi participen joves estudiants de la ciutat. "Crec interessant aquest iniciativa i el fet de poder comptar amb aquests joves que, d'una manera voluntariosa, poden veure en primera línea la pràctica del que és objecte d'estudi per ells en aquests moments".\nEls joves encarregats de realitzar la recollida de dades aniran identificats amb una samarreta de la Fira de Novembre dissenyada amb la imatge d'aquest any. A més, es promourà mitjançant el Diari de la Fira una butlleta per participar en un sorteig de 40 tiquets de Xató, cedits per Caserco i la Regidoria de Promoció Econòmica. Els guanyadors dels tiquets els podran bescanviar durant el Festival del Xató de Vilanova i la Geltrú, que s'ha de celebrar el 24 de novembre.


En Bloc: Rius de tinta\nFer córrer rius de tinta; baixar uns ràpids navegant accelerats per les xarxes... El dibuix va néixer de la recreació de l’esperit de la polèmica, una col·laboració per a la premsa. Ara que m’he incorporat al descens per aquesta cascada de tinta electrònica dels blocs i dels murs dels facebooks -navegant solitari a cop de teclat des del meu aïllat caiac-, el dibuix m’ha vingut a la memòria. Potser la imatge ja no em servirà pel tweeter. Més que tinters vomitant al corrent comú hauria de veure-hi una mena de pluja creuada de metweeòrits.\nVeure el dibuix amb més detall\nPublicat per JOMA a dissabte, d’abril 30, 2011\nEtiquetes de comentaris: navegació, polèmica, tinta


0 45 100 20 55 95 65\n0 1700 800 900 1900 1200 1000\n10 11 8 10 12 10 6\n-1 2 0 0 0 1 -1\n0 km/h 0 km/h 10 km/h 10 km/h 0 km/h 10 km/h 5 km/h\nCel serè o poc ennuvolat en general fins a mig matí, amb estrats baixos en punts del prelitoral sud i al nord i est de la depressió Central. A partir de llavors arribaran núvols alts i mitjans que deixaran el cel mig ennuvolat en general, puntualment molt al terç nord. Al vessant nord del Pirineu el cel estarà molt ennuvolat o cobert tota la jornada. A partir del migdia nevarà al vessant nord del Pirineu i durant la tarda la precipitació s’estendrà a altres punts del nord de la serralada. Les temperatures seran similars o lleugerament més baixes.\nDemà: Fins a mig matí, el cel estarà serè o poc ennuvolat. A partir de mig matí, la nuvolositat augmentarà d’oest a est. Al llarg de la tarda, la nuvolositat minvarà ràpidament d’oest a est, i el cel quedarà serè o poc ennuvolat a partir del vespre. Independentment, es mantindrà molt ennuvolat o cobert al vessant nord del Pirineu al llarg del dia. A partir del vespre és probable algun ruixat local entre al sud de la Costa Brava i nord del litoral Central. Al Pirineu nevarà feblement tot el dia. Temperatures entre lleugerament i moderadament més altes.


Kirsti Lonka: “Hem d’integrar les maneres informals d’aprendre dels alumnes amb els contextos escolars formals” - Psicologia i Ciències de l'Educació\nKirsti Lonka: “Hem d’integrar les maneres informals d’aprendre dels alumnes amb els contextos escolars formals”\nKirsti Lonka és professora de Psicologia de l’Educació de la Universitat d’Hèlsinki (Finlàndia) així com de l’Optentia Research Focus Area a la Universitat del Nord-oest (Vanderbiljpark, sud Àfrica) i membre del Consell Assessor de l’Institut Universitari d’aprenentatge digital i Educació de la Universitat Nacional de Taiwan de Ciència i Tecnologia. Durant una visita a Barcelona per participar al projecte Debats d’Educació, organitzat per la UOC i la Fundació Jaume Bofill, Lonka va exposar com crear entorns d’aprenentatge motivadors per als alumnes, que troben més estímuls per aprende fora de l’aula a través de la tecnologia que no pas a dins. Saber captar, mantenir i generar l’interès d’aquesta generació de nadius digitals és un aspecte clau per a dissenyar metodologies d’aprenentatge. La formació del professorat en aquest àmbit és un dels elements de les seves línies de recerca, un professorat que Lonka defineix com a immigrant pel que fa a les TIC (Tecnologies de la Informació i la Comunicació).\nQuines innovacions es generen o es validen en el projecte Living Lab Minerva Plaza ELE per a futurs professors?\nHem desenvolupat nous models d’aprenentatge mixt, en els quals els professors poden integrar dispositius mòbils, plataformes d’aprenentatge virtual i interacció presencial en noves formes d’interacció social.\nTambé ens interessa saber els resultats del projecte multidisciplinari Mind the Gap. Les escoles, com poden satisfer millor les necessitats i les motivacions dels estudiants si molts d’aquests natius digitals tenen les experiències d’aprenentatge més interessants fora de l’escola?\nLa nostra recerca mostra que els nostres professors són molt bons i molt importants per als seus alumnes. El seu únic problema és que tenen dificultats a l’hora de fer participar els estudiants digitalment. Els professors no haurien de prohibir-los els telèfons mòbils, sinó que els haurien d’ajudar a utilitzar-los de manera efectiva. Els joves han d’aprendre a regular l’ús de dispositius mòbils i posar-los al servei de l’aprenentatge. Vam detectar que especialment els estudiants amb bones destreses en l’ús de tecnologies estaven molt desconnectats i trobaven que l’escola era molt avorrida.\nCom podem superar les tensions entre les pràctiques personals i socials dels natius digitals i les de les seves escoles o institucions educatives?\nCal fer recerca intensiva sobre la manera com els alumnes utilitzen la participació sociodigital fora de les escoles. Hem d’integrar les seves maneres informals d’aprendre amb els contextos escolars formals.\nQuins són els elements clau per a un entorn d’aprenentatge motivador i de quina manera aquest entorn afecta l’aprenentatge dels estudiants?\nPrimer, esbrini què saben ja els estudiants. Després, doni’ls retorn personalitzat sobre les seves idees. En segon lloc, dugui a terme accions anticipades en el procés d’aprenentatge (cara a cara, amb aprenentatge virtual o amb un disseny mixt). En tercer lloc, avaluï com canvien les seves idees durant el procés d’aprenentatge. No mesuri únicament l’aprenentatge factual, sinó també la manera com es desenvolupa la seva comprensió.\nIntegri tècniques del segle XXI en el procés. Promogui la seva creativitat i el seu pensament crític. L’interès també és important: primer, capti el seu interès. En segon lloc, mantingui’l. En tercer lloc, aprofundeixi en l’interès i motivi els estudiants a aprendre més!\nLa nova reforma educativa finlandesa té per objectiu que els estudiants estiguin més motivats i actius i que exerceixin la seva responsabilitat individual durant el seu propi procés d’aprenentatge. Quines són les idees principals que hi ha darrere d’aquesta reforma? Es podria implantar a Espanya?\nHem presentat noves destreses del segle XXI. Pot trobar el nostre informe a kirstilonka.fi/publications. El resum executiu també és disponible en espanyol des de la Comissió de Cultura i Educació del Parlament Europeu (CULT). També hem introduït projectes basats en fenòmens, en què estudiants seleccionen un tema sobre el qual volen fer recerca. Aquest tema o fenomen (com ara «vida i mort») pot integrar matemàtiques, biologia, religió, música, art, literatura, etc. Aquests projectes promouen la creativitat i el treball en equip. Al Japó, Corea i Taiwan ja s’introdueixen plans d’estudis semblants; per què no s’hauria de poder fer a Espanya? Però cal formar el professorat adequadament.\nQuins espais generen dinàmiques mentals i virtuals favorables a l’aprenentatge?\nEls espais interactius, tant si són virtuals com si són cara a cara. L’objectiu és crear nou coneixement en col·laboració, no solament adquirir dades. Els estudiants aprenen les dades mitjançant un procés de recerca.\nL’aprenentatge invers implica que no els ho has d’explicar tot. Comenci un procés d’implicació amb un cas o un problema interessant. Demani als estudiants que mirin un vídeo o llegeixin un text a casa. Durant la classe, aprofundeixi en el tema amb els estudiants i asseguri’s que es corregeixen les idees equivocades.\nQuè en pensa, del fet de centrar programes en activitats de solució de problemes? Com es pot construir un pla d’estudis escolar basant-se en aquesta premissa?\nHe treballat en l’educació mèdica durant deu anys. Primer a Hèlsinki i després al Karolinska Institutet, a Suècia. Vaig aprendre a dissenyar plans d’estudis integrats i construir ponts entre disciplines. Requereix un tipus d’enfocament nou: has de canviar les teves idees sobre l’aprenentatge; dels monòlegs al diàleg i la construcció de coneixement en col·laboració.\n‘Inclusió digital a l’aula' demostra que “mai com ara hem tingut tantes eines al nostre abast per universalitzar l’aprenentatge”\nOberta la convocatòria de beques pels programes de Doctorat a la UOC\nLa disciplina a l’aula, els alumnes amb altes capacitats o com educar amb contes, propostes dels seminaris de la UOC\nRelleu a la direcció del grau de Psicologia i a la sotsdirecció dels Estudis


La ministra de Política Territorial i Funció Pública, Meritxell Batet, va participar ahir, 4 de desembre, en l?acte de commemoració dels 40 anys de la Constitució i d?homenatge a Jordi Solé Tura al Teatre Can Gomà. L?acte el va organitzar l?Ajuntament de Mollet, a través del Centre d?Estudis per la Democràcia Jordi Solé Tura, i el va moderar el director adjunt de La Vanguardia, Enric Juliana.\nMeritxell Batet va dir que ?va ser un honor que l?alcalde Josep Monràs em truqués i em proposés participar en aquest homenatge a Jordi Solé Tura. La seva capacitat de diàleg, d?arribar a acords, de posar-se al lloc de l?altre és la bona manera d?entendre com s?ha de fer política?.\nLa ministra de Política Territorial va parlar de la reforma de la Constitució i va dir que ?és un text que s?hauria de modernitzar, actualitzar en molts àmbits: ampliació dels drets, organització territorial de l?Estat... en base a debats serens per part de totes les forces polítiques, i el millor lloc per afrontar qualsevol reforma és el Parlament, el Congrés dels Diputats?.\nEn aquesta línia, l?alcalde Josep Monràs va manifestar que la Carta Magna ?s?ha de modificar però hi ha d?haver una reflexió serena, profunda, amb la voluntat de les parts per asseure?ns a una taula i crec, sincerament, que alguns no tenen cap voluntat de voler-ho fer?.\nLa commemoració dels 40 anys de la Constitució a Mollet del Vallès es va fer coincidir amb el novè aniversari de la mort d?una de de les persones que la va redactar, el molletà il·lustre, Jordi Solé Tura.\nEn aquest sentit, Josep Monràs va reafirmar ?el compromís que tenia Jordi Solé Tura amb la democràcia, la paraula, el diàleg, el consens i el pacte, cosa que ara sembla una mica difícil. Ara, figures com la seva són més necessàries que mai?.\nA l?acte no hi va faltar Teresa Eulàlia Calzada, parella de Jordi Solé Tura, que va destacar la importància de celebrar les quatre dècades de la Constitució, tot i que considera que ?s?haurien d?haver fet més celebracions. Crec que, malauradament, a Catalunya se n?han fet poques". Calzada va afegir que ?si a la Constitució hi falten coses s?han d?incorporar, però cal avançar, no mirar enrere?.\nEl Teatre Can Gomà es va omplir de públic per commemorar els 40 anys de la Constitució i també va comptar amb la presència d?Albert Solé, el fill de Jordi Solé Tura, i els membres del consell assessor del GAAJST, Eliseo Aja, Marc Carrillo i Marcel Planellas.


Nvidia en converses avançades per comprar ARM, Upend Silicon Industry - Informàtica\nAquests rumors sobre que Nvidia estava en converses amb SoftBank sobre la compra d'ARM s'han actualitzat a 'converses avançades'. (Això fa que aquests 'rumors avançats?')\nFins i tot si SoftBank pugui arribar a un acord amb Nvidia sobre la venda d’ARM, que va comprar per 32 milions de dòlars, l’escrutini regulador de diverses nacions seria enorme, ja que Bloomberg informes. Apple, Qualcomm, AMD i Intel tenen llicències d’arquitectura d’ARM, cosa que els permet dissenyar les seves pròpies CPU que siguin compatibles amb els conjunts d’instruccions d’ARM però que, d’altra banda, contenen IP personalitzada. Desenes més empreses depenen de les extenses llicències d’IP dur de ARM per a diverses CPU solucions. Tenint en compte la posició omnipresent d’ARM en els telèfons intel·ligents i la seva presència creixent a HPC i servidors, tothom, des d’Ampere fins a MediaTek, estarà preocupat pel fet que ARM sigui propietat de qualsevol empresa de silici.\nQuin és l’avantatge de la propietat?\nA la meva història anterior, afirmava que la compra d’ARM donaria a Nvidia un camí fàcil per tornar a la computació d’escriptori i portàtils amb un SoC ARM / Nvidia integrat. El que hauria d’haver abordat aleshores (i no ho vaig fer) és com seria diferent que Nvidia contractés una llicència d’arquitectura (que ja té), en primer lloc. Al cap i a la fi, Nvidia ja construeix fitxes com Project Denver i el seu successor, Carmel, sobre una arquitectura ARM. Posseir ARM no canvia això.\nQuè posseeix ARM faria fer és donar a Nvidia control sobre com evoluciona tota la pila IP ARM en el futur. Si volgués abocar el desenvolupament al concepte de servidor Neoverse d’ARM i desenvolupar noves extensions SIMD que acceleressin les seves pròpies càrregues de treball HPC, ho podria fer. En lloc de limitar-se a una implementació específica de Nvidia, ARM podria dissenyar aquestes extensions directament a l'estàndard.\nExecutant diverses demostracions basades en contenidors Docker a Nvidia Jetson Xavier NX.\nTambé hi ha altres avantatges potencials per a Nvidia. L’empresa podria dissenyar una GPU de baix nivell com a substitució dels propis esforços d’ARM i, a continuació, estendre la IP a les seves famílies bàsiques, proporcionant així a la marca GeForce un abast significatiu a l’ecosistema mòbil.\nNo obstant això, les qüestions normatives encara podrien fracassar l'acord. Històricament, Nvidia sempre ha preferit un model de desenvolupament molt tancat. L’empresa no llicencia CUDA a ningú i normalment prefereix desenvolupar les seves pròpies capacitats de maquinari i programari de valor afegit en lloc de crear ecosistemes entre diversos proveïdors. Mentre Nvidia sigui només un llicenciatari ARM entre molts, això no presenta cap problema. No obstant això, si Nvidia comprés ARM per si mateixa, les nombroses empreses que depenen de llicències ARM exigirien garanties que l'accés a futurs productes o llicències no estaria impedit per mesures anticompetitives. Si l’acord arriba fins a aquest punt, Nvidia farà sens dubte una sèrie de concessions i garanties per evitar l’aparició de favoritismes.\nEl que compraria Nvidia, amb ARM, no és només la possibilitat de contractar una llicència d’arquitectura. Ja en té un. El que seria comprar, en última instància, és la capacitat d’influir en l’evolució dels SoC ARM en el futur a diversos preus i mercats. Si Nvidia pensés que seria útil per a la seva pròpia posició implementar CUDA per a GPU mòbils, ho podrien fer. Si volguessin introduir un nucli de GPU d’alta definició IP de la marca GeForce i situar el SoC com a solució de joc, també ho podrien fer.\nQuina prestatgeria té AMD K12?\nUna cosa que m’agradaria saber és fins a quin punt va arribar AMD amb el K12 abans de deixar-lo en llibertat i si el xip podria veure mai la llum del dia. Segons els contactes d’AMD amb què vaig parlar quan l’empresa va decidir pivotar cap a Ryzen, el disseny del K12 no es va desfer: AMD va decidir que l’ecosistema no era prou madur per justificar la introducció del producte al mercat. El punt de partida al voltant de K12 sempre va suggerir que era similar a Ryzen, amb una sèrie d'elements de disseny compartits entre els nuclis. Tot i que ARM i x86 són dues arquitectures de CPU diferents, seria molt més fàcil aprofitar IP entre ARM i x86 i, per exemple, x86 i Itanium. No hi ha proves que AMD acabés el disseny o continués evolucionant-lo en segon pla, però tampoc no haurien tirat el xip. Si ARM comença a masticar la quota de mercat de x86, espero que AMD pugui espolsar K12, actualitzar-lo per a l'era moderna i portar-lo al mercat.\nDiapositiva K12 d’AMD. Això és la majoria del que sabem sobre el producte únic. AMD no ha dit mai la quantitat de treball que va realitzar abans de deixar la CPU.\nAra mateix, el mercat de la CPU és més dinàmic del que ha estat en dècades. Un nou propietari d’ARM podria enviar grans ondulacions a través de la trajectòria a llarg termini de l’empresa. Intel està lluitant amb problemes de fabricació. AMD està guanyant quota de mercat. Heck, fins i tot els esforços de codi obert com RISC-V continuen generant interès i interacció. Qualsevol esforç de Nvidia per comprar ARM es pot llegir com una intenció d’introduir-se a la gespa de x86 en un mercat o un altre.\nLa imatge principal és l’Orin de Nvidia, un mòdul de cotxe autònom amb nuclis ARM incorporats i una GPU basada en Ampere.\nNvidia aixeca noves proves MLPerf, però el futur de Google sembla prometedor\nNvidia podria portar Ampere als jugadors per només 5 dòlars al mes\nx86 Compte: Nvidia pot estar mirant la presa de braços de Soft Bank\nnou portàtil samsung galaxy vermell\nreproductors de dvd samsung blu ray 3d\ncodi font d'android malví


“Com t’atreveixes” amb mango – Levité\nCom t'atreveixes amb mango\nBé, sí, hem discutit. I què?\nDeia la Mary Poppins que “un terròs de sucre ajuda a empassar la més amarga de les medicines”. Doncs amb les discussions, el mateix. Unes bones postres, com més dolces millor, t’ajuden a processar les coses i a no treure conclusions precipitades.\nPerquè, no ens enganyem, com ens agrada el drama! El millor d’una discussió no és discutir, sinó explicar-ho als teus amics. Transformar un “però com t’atreveixes?” en una escena de Sol davant el perill. Considerar un “sabràs el que és bo” com la declaració de guerra més gran feta mai en el món del cinema. Però sabent que la nostra escena preferida sempre comença amb un “vinga, que aquí no ha passat res”.\nPer tant, preparem un Com t’atreveixes amb mango. Una recepta que et permetrà suavitzar qualsevol discussió, per amarga que t’hagi semblat i per molt mal gust de boca que t’hagi deixat. Ja saps que una altra cosa no, però a Font Vella Levité som expertíssims a acabar radicalment amb els mals gustos de boca ;).\nPosa a bullir la nata amb la llet, el sucre i les llavors de vainilla.\nQuan la barreja bulli, afegeix-hi la gelatina prèviament remullada.\nBarreja-ho bé amb el remenador i reparteix-ho en quatre gotets.\nPela el mango. Pica’n la meitat en trossos petits i tritura’n la resta juntament amb el suc de taronja.\nBarreja els trossets de mango amb el puré i omple les copes.\nAfegeix-hi una fulla de menta.


Cornellà és una festa | Román Martínez | barcelona | Més futbol | L'Esportiu de Catalunya\nCornellà és una festa Cornellà és una festa Cornellà és una festa Cornellà és una festa + Cornellà és una festa E-mail\nCornellà és una festa\nCopa. El conjunt del Baix Llobregat s’emporta el premi gran d’enfrontar-se al Barça després d’eliminar l’Atlético. L’Espanyol jugarà contra l’Osasuna i el Girona ho farà amb el Cadis\nEls jugadors del Cornellà, després d’eliminar l’Atlético, buscaran una altra proesa contra el Barça EFE.\nCornellà és una festa Cornellà és una festa Cornellà és una festa Cornellà és una festa Cornellà és una festa E-mail\nCornellà torna a il·lusionar-se amb la copa, i jugarà els setzens de final contra el Barça. L’enfrontament entre els dos conjunts catalans és el plat fort dels setzens de final i és un premi majúscul per al conjunt del Baix Llobregat, que torna a somiar a fer-la grossa. Ingredients no li’n falten, al conjunt verd, que s’ha inflat de moral i il·lusió després de desfer-se el dia de Reis de l’Atlético de Madrid. “Sabem que al nostre estadi tot s’iguala. Hem competit molt bé contra l’Atlético de Madrid, i segur que també ho farem contra el Barça”, assegurava ahir Christian Borrego Chiki. “Que et toqui un dels grans ens fa estar molt contents i amb ganes”, afegia el migcampista del Cornellà. L’equip s’ha convertit en el conjunt de moda després de les seves grans prestacions contra l’Atlético i tothom el veu com el matagegants de la copa. “Hem eliminat un del grans i ara ens toca un altre, però haurem de fer un partit perfecte per tenir alguna possibilitat de passar. Serà molt complicat davant d’un dels millors del món”, va advertir el futbolista, que, tot i això, no vol deixar de somiar. “Cal intentar una nova proesa i disfrutar.” La felicitat del Cornellà arriba mitigada per l’efecte de la pandèmia, que l’ha privat de jugar amb els seus aficionats a les grades. “Jugar amb públic i sense públic canvia molt i fa que el partit sigui una experiència totalment diferent. No crec que sigui possible que hi hagi públic”, lamentava Chiki.\nEl president del Cornellà, Álex Talavera, també es va mostrar feliç amb el duel contra els blaugrana. “Serà un partit molt especial; ens coneixem des de fa molt de temps, i també ho serà per a ells”, ha dit el president del club, que no podia amagar la seva satisfacció pel fet de jugar un partit que servirà per situar en el mapa el Cornellà i donar valor a la tasca formativa del conjunt del Baix Llobregat.\nEl tècnic del Barça, Ronald Koeman, també ha valorat el duel amb el conjunt verd. “El Cornellà va fer un bon partit contra l’Atlético. Tindrem també els informes de l’staff del Barça B, que han jugat contra ells recentment en la lliga. Ens haurem d’adaptar a la gespa artificial. Serà un partit interessant. És positiu que no haurem de viatjar fora de Catalunya.”\nL’Espanyol i el Girona eren els altres dos equips catalans que hi havia en el bombo de setzens de final. Tots dos equips ja sabien que haurien de jugar contra un primera divisió amb el factor camp a favor. Els blanc-i-blaus ho faran contra l’Osasuna. “Sabem que serà un partit molt difícil i complicat; independentment de la classificació de l’Osasuna en la lliga, són un equip de primera”, avisava el davanter de l’Espanyol Javi Puado.\nPer la seva banda, el Girona mesurarà les seves forces contra el Cadis després de desfer-se del Lugo dijous. El duel contra el conjunt andalús serà un retrobament amb exjugadors gironins com el Choco Lozano, Jairo i Alcalá, ara en l’equip rival.\nCal intentar una nova proesa però haurem de fer un partit perfecte per tenir alguna possibilitat. Serà molt complicat\nCòrdova - R. Sociedad\nPeña Dep. - Valladolid\nAlcorcón - València\nGIRONA - Cadis\nFuenlabrada - Llevant\nRayo V. - Elx\nTenerife - Vila-real\n(*) Les eliminatòries es continuaran jugant a partit únic al camp de l’equip de menor categoria i sense VAR. Les dates per a aquesta ronda de setzens de final seran el 16 i 17 de gener. En aquests dos dies es jugaran el gruix dels partits. Els partits dels implicats en la disputa de la supercopa ho faran el 20 i 21, en què es disputaran els partits del Barça, Athletic Club, Real Sociedad i Real Madrid.\nEns haurem d’adaptar a la gespa artificial. És positiu que no haurem d’anar a jugar fora\nSerà un partit molt especial; ens coneixem des de fa temps, i també ho serà per a ells\nQue et toqui un dels grans ens fa estar molt contents i amb ganes. Al nostre estadi tot s’iguala\nChristian Borrego, ‘Chiki’\ndavanter del Cornellà\nL'Esportiu. Nacional 09-01-2021, Pàgina 4


Com configurar el correu, contactes i calendaris amb ActiveSync en iOS (iPhone / iPad) per correowebseguro.com? – bTactic Open Source&Cloud Solutions\n1. Per configurar el correu, contactes i calendaris a través d’ActiveSync, per als comptes que estan ubicades a www.correowebseguro.com. ens dirigirem primer a Ajustos i buscarem l’apartat de Comptes i contrasenyes (els noms poden variar en funció de la versió d’iOS).\n2. Tot seguit farem clic a Afegeix compte i escollirem com a tipus de compte Exchange.\n3. Un cop escollida, omplirem els camps següents. En primer lloc la direcció correu i en segon lloc una descripció, que ens servirà per reconèixer-la en cas que tinguem més d’un compte de correu al dispositiu. Premerem a Següent i ens apareixerà un avís on escollirem l’opció Configura manualment. S’afegirà un altre camp que haurem d’omplir amb la nostra contrasenya.\n4. Ara ens preguntarà en una altra pantalla les dades de Servidor, i de nou l’Usuari (compte de correu sencer) que tenim a Zimbra.\nMOLT IMPORTANT, el servidor que hem d’utilitzar és activesync.correowebseguro.com\n5. Finalment ens preguntarà que volem sincronitzar. Les seleccionarem atenent a les nostres necessitats i premerem Desa.\nNOTA: Podem configurar els elements sincronitzats així com els dies de sincronització en l’apartat de Comptes i contrasenyes en Ajustos, a l’apartat de Obtenir Dades:\n5. Finalment ens dirigirem a la nostra aplicació de correu predeterminada i observarem que se’ns haurà afegit una nova bústia amb el compte d’Exchange.\nCategories Manuals, Manuals Zimbra Etiquetes activesync, Exchange, ios, ipad, iphone, zimbra Navegació per les entrades


ACO DA vol transformar les Escoles Velles d'Ordino en un espai sociocultural - Altaveu el diari digital d'Andorra\nACO DA vol transformar les Escoles Velles d'Ordino en un espai sociocultural\n04/12/2015 (05:49 CET)\nACO DA vol transformar les Escoles Velles d\_'Ordino en un espai sociocultural\nLa candidatura demòcrata d'Ordino (ACO DA) contempla remodelar l’edifici de les Escoles Velles per tal que s’adeqüin com a espai sociocultural, on s’hi traslladarien la ludoescola i l’Escola d’Art i de Música. Així ho ha explicat la número dos de la llista i actual consellera responsable de l'àrea de cultura, Gemma Riba. La inversió aproximada per fer realitat la transformació seria d’uns dos milions d’euros anuals a repartir en dos exercicis.\nRiba ha explicat que “quan el projecte estigui engegat farem una exposició pública perquè els veïns puguin aportar idees per ubicar-hi més activitats”. La número dos d’ACO DA ha manifestat que s’han d’evitar duplicitats i per aquest motiu ha puntualitzat que el Centre de Congressos ha de tenir un nou ús. La candidatura taronja proposa llogar-lo per donar-li una altre servei. Consideren que ja hi ha l’Auditori com a gran sala d’actes i congressos.


Abacus cooperativa llança una nova web per a escoles - Fundació Catalana de l'Esplai\nAbacus cooperativa llança una nova web per a escoles\nAbacus cooperativa ha llançat a finals del mes de maig una campanya promocional per donar a conèixer la seva nova botiga online per a escoles materialescolar.abacus.coop.\nEs tracta d’una botiga online renovada amb noves funcionalitats i que contempla les necessitats del món escolar i un complert catàleg de productes per a la comunitat educativa.\nPromoció del 10 % de descompte i sorteig d’una aula de mobiliari\nLa campanya promocional permet gaudir del 10% de descompte en les compres superiors a 150 euros a la botiga online fins al 18 de juny. A més, pel fet d’utilitzar el cupó descompte i ser una escola, es participa en el sorteig d’una aula de mobiliari valorada en 2.800 €.\nPer saber-ne més de la promoció i del sorteig i com aconseguir el cupó promocional es pot fer la consulta aquí.\nNoves funcionalitats orientades als professionals\nLa nova botiga online d’escoles d’Abacus cooperativa ofereix noves funcionalitats i permet a l’usuari gaudir d’una experiència de compra totalment orientada als professionals. Es poden realitzar comandes de manera ràpida només disposant de la referència del producte o seleccionant de manera múltiple aquelles unitats d’una mateixa referència amb colors diferents.\nA més, la nova botiga ofereix una sèrie de serveis associats per millorar la gestió de les comandes. Per exemple, la possibilitat de descarregar en pdf les factures de totes les compres realitzades a Abacus o gaudir d’una jerarquia d’aprovació de comandes entre diferents usuaris d’una mateixa escola o empresa.\nAmb aquesta nova botiga online per a escoles, Abacus cooperativa manté el seu servei 360º per continuar ser el referent en distribució per al món escolar.


Inscripcions obertes al Casal d’Estiu de Santes Creus i Les Pobles\nAmb el títol “Viatgem pel món!” torna el Casal d’Estiu de Santes Creus i Les Pobles. L’objectiu d’aquest any serà apropar l’infant a diferents cultures, maneres de fer i veure les coses des de l’òptica d’altres infants. La temàtica del món també amplia la seva llibertat i li dóna peu a imaginar i fer ús de la seva creativitat. Està organitzat pel Col·lectiu de lleure La Sargantana, una associació educativa amb personal titulat per la Generalitat i una experiència de 15 anys en les activitats amb infants.\nEl Casal d’Estiu es farà per quinzenes: del 30 de juny a l’11 de juliol, del 14 al 25 de juliol, del 28 de juliol al 8 d’agost i de l’11 al 22 d’agost. L’horari és de 10 a 13:30 hores. Es desenvoluparà a la sala de l’Ajuntament de Santes Creus i exteriors i està dirigit a nens i nenes de 4 a 12 anys.\nEl preu és de 80 euros una quinzena; 150 dues quinzenes i 220, tres quinzenes. Hi ha ofertes per germans: dos germans, 70 euros per quinzena i tres germans, 60 per quinzenes. Per fer la inscripció s’ha de fer l’ingrés al número 2100 0172 14 0101482262 fins el 26 de juny (1a quinzena); l’11 de juliol (segona); el 24 de juliol (tercera) i 8 d’agost (quarta).


Agència nacional en el mapa - Saül Gordillo\nL'Agència Catalana de Notícies (ACN) culmina la celebració del seu desè aniversari amb la presentació del portal d'actualitat de Catalunya en anglès Catalan News Agency (CNA), que inclou la tribuna plural d'opinió Catalan Views, i la presentació del Llibre d'estil, presentat al Col·legi de Periodistes de Catalunya. L'acollida per part dels corresponsals estrangers a Madrid [vídeo] i Barcelona [vídeo] del portal en anglès de l'ACN ha estat bona. Trobaven a faltar eines periodístiques en anglès per estar al cas de l'actualitat catalana i disposar d'elements rigorosos de contextualització. El nou web, que acaba amb un dèficit històric en l'àmbit de la internacionalització del país, forma part d'una estratègia més àmplia de l'Agència per situar-se en el mapa europeu i pretén arrodonir el projecte de la creació de la secció de Món i l'obertura de delegacions a París, Londres, Berlín i Nova York, a part de les ja existents a Madrid i Brussel·les. La informació internacional que l'ACN ofereix als seus més de 300 clients s'alimenta gràcies als acords amb agències internacionals com Reuters, l'alemanya DPA, France Presse, la italiana ANSA i l'espanyola EFE.\nLa redacció del Llibre d'estil [vídeo de la presentació] no ha estat fàcil, perquè mentre les coordinadores, Anna Nogué (subdirectora de l'ACN) i Carme Ferré (professora i investigadora de la UAB), hi estaven treballant, a l'Agència els projectes s'anaven encadenant a un ritme de vertigen. Els últims anys han estat, realment, un no parar. I, curiosament, el context de crisi ha estat una gran oportunitat per a les agències en general i per a l'ACN en particular, ja que en el nostre cas s'ha triplicat la facturació i s'ha incrementat el nombre de clients a més de 300.\nEn l'etapa actual, s'ha potenciat la figura dels delegats territorials (Xavier Pi a Comarques gironines, Jordi Pujolar a Àmbit Metropolità de Barcelona, Pere Gendrau a Comarques centrals, Oriol Bosch a Ponent i Alt Pirineu i Aran, i Anna Mayor a Terres de l'Ebre i Camp de Tarragona), reforç de l'equip directiu periodístic amb caps de secció temàtiques (Salvador Cargol, redactor en cap i Economia; Oriol Burgada, Societat; Marta Sierra, Política; i Violeta Gumà, Cultura), creació d'espais de coordinació, i redistribució de la plantilla, que ha crescut fins a 90 treballadors.\nActualment el servei de l'ACN és set dies a la setmana pràcticament 24 hores al dia, els 365 dies a l'any. I es fa amb criteris compartits que donen unitat i coherència a la producció periodística (criteris periodístics i homogeneïtzació dels formats de les informacions: text, àudio, fotografia i vídeo).\nLa redacció elabora temes en xarxa d'arreu del país i temes propis (notícies, reportatges i entrevistes), potenciant la presència al carrer amb tots els formats (sobretot fotografia i vídeos) i prescindint de determinades convocatòries de premsa absolutament prescindibles. La informació per damunt dels "compromisos" de l'agenda.\nL'ambició nacional en els continguts i el projecte com a conjunt marca l'actual etapa. La informació territorial d’interès nacional ha estat prioritària, deixant de banda part de les convocatòries excessivament localistes. Amb millor informació del territori s'ha fet una doble contribució: a la proximitat i a l'àmbit nacional. És una aposta fonamental en la idea de descentralització i transversalitat que sempre han guiat l'Agència. Així s'és més útils als mitjans nacionals i també als regionals o locals. La millora en quantitat i qualitat (més especialització) de les notícies d'àmbit nacional ha revertit positivament en els mitjans clients.\nS'han signat acords efectius amb l'Associació Catalana de la Premsa Comarcal (ACPC), Associació Catalana de Premsa Gratuïta (ACPG), Associació Catalana de Municipis (ACM) i amb totes les universitats del país amb estudis de periodisme i comunicació, fet, aquest últim, que ha permès obrir l'Agència als estudiants en pràctiques d'arreu.\nEn només tres exercicis (2007-2009) s'ha triplicat la facturació de l'Agència, que ha guanyat 100 mitjans de comunicació més abonats, bàsicament generalistes catalans i estatals. El creixement pressupostari de l'Agència a partir de l'increment dels ingressos provinents del mercat i del sector ha permès augmentar el número de treballadores i treballadors generant ocupació en temps de crisi (de 57 a 90 professionals en plantilla) i millorant les condicions laborals amb l'aprovació del primer conveni col·lectiu específic per a l'empresa.\nS'ha estrenat una nova seu a Via Laietana de Barcelona, amb una sala de redacció diàfana que dignifica les condicions de treball i supera els inconvenients que generava la dispersió dels periodistes. Aquesta nova redacció a Via Laietana, on l'Agència ja hi tenia una seu que estava saturada, ha coincidit en el temps amb la redimensió de la redacció de Girona, on l'ACN hi manté la seu física (Avinguda Jaume I, al centre de la ciutat), amb set periodistes territorials de les comarques gironines. En els propers mesos està previst disposar de centres de suport existents a Lleida, Tarragona i Roquetes-Tortosa a l'entorn de les delegacions de mitjans de comunicació de titularitat pública.\nL'ACN ofereix actualment informació del País Valencià i de les Illes Balears, gràcies a l'obertura de delegacions en aquests territoris que funcionen amb criteris de teletreball. Els periodistes de l'Agència (José Soler al País Valencià, i Martina Ramis a les Illes) funcionen com la resta de redactors territorials, és a dir, treballen allà on passa la notícia i aprofiten seus i espais públics habilitats per als professionals de la informació, no pas ocupant locals ni immobles com a delegacions en el concepte antic. Puntualment l'Agència informa d'Andorra i regularment atén l'actualitat d'interès català a la Franja de Ponent, la Catalunya del Nord i l'Alguer.\nAquest 2010 s'ha creat la secció d'internacional que anomenem Món, amb una estructura fixa a Barcelona que s'alimenta de les grans agències mundials, genera continguts propis des de la capital catalana amb la redactora Maria Fernández i aprofita els recursos de les delegacions a l'estranger. El delegat a Brussel·les Albert Segura coordina la informació de Món i l'equip de periodistes instal·lats a la capital belga (Raquel Correa), París (Jordi Font), Londres (Laura Pous), Berlín (Neus Pérez) i Nova York (abans Isaac Salvatierra i actualment Ariadna Matamoros). Des de fa anys, l'ACN disposa de delegat a Madrid (Roger Pi), que actualment té el suport d'un altre periodista en plantilla provinent de la redacció de Barcelona (Miquel Codolar).\nPer bastir el projecte d'agència integral (bona informació nacional i continguts internacionals), l'ACN ha arribat a acords comercials i de col·laboració amb EFE, Reuters, ANSA, LUSA, DPA i France Presse, agències que apareixen recollides en el llibre de l'expert mundial Oliver Boyd-BarrettNews Agencies in the Turbulent Era of the Internet [descàrrega gratuïta], que es va presentar a Barcelona i en què hi figura un capítol dedicat a la nostra agència. L'edició d'aquest llibre coordinat pel professor Boyd-Barrett ha contribuït a internacionalitzar l'ACN i difondre el seu model multimèdia [pdf descarregable], posant l'Agència en el mapa europeu.\nUn dels projectes assolits ha estat la catalogació del fons documental de l'Agència i l'establiment de criteris de gestió de la informació (Anna Oms). També s'ha elaborat un Manual d'acollida per als nous periodistes i professionals de les diferents àrees que arriben a l'Agència i un Llibre d'estil d'imatge corporativa, que ha coordinat Gemma Ustrell, cap de Comunicació.\nA partir de l'embrionària ACN TV, s'ha consolidat el servei de notícies de vídeo locutades per a les televisions adherides a la xarxa de Comunicàlia, que proporciona continguts audiovisuals (programes setmanals de temàtica diversa i les notícies d'actualitat diària) a mig centenar d'emissores de proximitat del país. Aquest acord estratègic ha permès reforçar l'aposta audiovisual de l'Agència.\nUn dels eixos de l'Agència és l'aposta decidida per les eines 2.0 amb una doble intenció: reforçar la marca ACN a Internet, i atraure la participació dels ciutadans, canalitzant continguts d'interès periodístic que generin internautes, estudiants de periodisme o professionals free lance. Aquestes eines participatives de l'ACN, que gestiona el periodista Jordi Pueyo, requereixen d'un tractament específic per part de la redacció de Taula que coordina Lluís Sibils. Actualment, l'Agència té presència amb milers de seguidors a YouTube, Facebook, Twitter i Flickr, entre d'altres xarxes o eines socials.\nRecentment s'ha posat en marxa el nou web [vídeo] de l'ACN, amb bancs de continguts multimèdia actualitzats al minut, essent un aparador més transparent de la producció periodística de l'Agència per facilitar la consulta d'última hora i la compra de notícies en tots els formats de text i audiovisuals a tant la peça des del mateix web per als clients no-abonats o esporàdics. El nou web [apunt al meu bloc] ha requerit introduir canvis en el sistema de gestió interna de vídeo i també en part de les infraestructures, per la qual cosa l'arrencada ha provocat algun desajust en el servei en el qual l'equip humà del cap de Sistemes Xavier Cabanach hi està treballant, i l'equip de Comercial d'Enric Mazorra manté una atenció directa amb els usuaris i clients.\nAquest mateix novembre comença un postgrau de producció periodística multimèdia que l'ACN posa en marxa aquest curs 2010-2011 amb la Universitat Oberta de Catalunya (UOC), coordinat per la professora i consultora Eva Domínguez [bloc i web]. El postgrau és ideal per als professionals que vulguin fer el salt al periodisme multimèdia.\nI l'últim projecte culminat és la Catalan News Agency (CNA) i Catalan Views [bloc], el portal de notícies de Catalunya en anglès impulsat per l'ACN per internacionalitzar l'Agència i acabar amb el dèficit d'informació catalana contextualitzada per a ser llegida i interpretada a fora [vídeo promocional]. Aquest portal, que coordina Gaspar Pericay, s'alimenta de les notícies de l'ACN, però no són cap traducció automàtica, sinó una tria molt ben feta de textos escrits directament en anglès a partir de la reelaboració dels continguts periodístics del servei en català. Una desena de notícies diàries, amb vídeos locutats en anglès, de la realitat catalana que pugui interessar a corresponsals, inversors, estudiosos estrangers i catalanòfils.\nLa CNA, sigles que fan un joc amb les mateixes lletres que les de l'ACN, és una finestra per explicar Catalunya al món i per posicionar l'agència nacional en el mapa mundial. Un projecte estratègic perquè l'ACN pretén seguir creixent i incrementant el seu pressupost en base a nous productes i més clients. L'objectiu és aconseguir que el 50% del finançament siguin ingressos del mercat i el 50% restant públics (actualment la correlació és 30-70%). En temps de crisi cal ser realistes: difícilment augmentarà l'aportació pública. L'ambició, doncs, s'imposa per continuar construint l'Agència nacional.


Psicofísica i neurofisiologia de la visió\nLa qualificació final de l'assignatura s'obté de les notes parcials obtingudes en la prova parcial, la prova final, i la nota de laboratori tenint en compte les següents proporcions:\nNota prova parcial: 40%\nNota prova final: 40%\nNota de laboratori i entregables: 20%\nLa prova parcial és una prova individual de 2 hores de durada. Conté tant qüestions teòriques relacionades amb els conceptes estudiats a classe com un apartat de problemes. Els conceptes que s'avaluen en aquesta prova són els objectius específics dels continguts 1,2,3,4,5,6 i 7.\nLa prova final és una prova individual de 2 hores de durada. Conté tant qüestions teòriques relacionades amb els conceptes estudiats a classe com un apartat de problemes. Els conceptes que s'avaluen en aquesta prova són els objectius específics dels continguts 8, 9, 10, 11,12,13 i 14.\nLa nota de laboratori i entregables s'obté de les notes relacionades amb el treball de laboratori (aprenentatge autònom, realització de l'experimentació, qüestionari del guió d'activitats), entregables proposats i l'exposició d'un treball.\nÉs obligatòria l'assistència a les activitats de laboratori.


La Nit de Santa Llúcia torna a ser reivindicativa\nFoto: Fotos cedides per Òmnium Cultural\nBarcelona. Divendres, 14 de desembre de 2018. 21:58\nActualitzat: Dissabte, 15 de desembre de 2018. 09:34\nLa Nit de Santa Llúcia, la gran festa de les lletres catalanes, en què es falla el premi Sant Jordi i altres guardons literaris, ha tornat a celebrar-se en un ambient reivindicatiu i dins de l'anormalitat. El president d'Òmnium Cultural, l'entitat que la convoca, Jordi Cuixart, per segon any, ha tornat a estar absent de l'encontre, ja que es troba pres per rebel·lió i sedició. Un seient buit a la sala deixava clara una situació injusta; i l'escenari ha estat presidit per una pancarta de Cuixart amb la cita: "Mai no podran empresonar les paraules". La trobada literària, que enguany s'ha celebrat a la Fira de Sabadell, s'ha vist tenyida per la reivindicació. A la jornada hi han estat presents el president de la Generalitat, Quim Torra, la consellera de Cultura, Laura Borràs, el vicepresident d'Òmnium, Marcel Mauri, i l'alcalde de Sabadell, Maties Serracant.\nCrits de llibertat omplen tota la Fira de Sabadell per reivindicar el president d'@omnium, @jcuixart, i la resta de presos, exiliats i represaliats de l'Estat espanyol#NitdeSantaLlúcia pic.twitter.com/aorestXhB9\n— Òmnium Cultural (@omnium) 14 de desembre de 2018\nMarcel Mauri, abans de començar l'acte, ha volgut deixar clar que no es pot suspendre un acte així per la situació política, ja que considera que "contra la repressió, cal més llibres i més cultura". També l'alcalde Serracant ha afirmat que en aquests "moments difícils" allò que cal és "més llibres, més cultura i més democràcia". L'obertura de l'acte ha estat dedicada per Marcel Mauri a Jordi Cuixart, tancat a la presó de Lledoners, i als altres presos. Uns grans aplaudiments han celebrat la dedicatòria, que ha estat seguida per la lectura d'una carta de Cuixart des de Lledoners, on reivindicava el paper de festes com la Nit de Santa Llúcia: "La literatura també és una eina per a enderrocar règims totalitaris", explicava abans de destacar que el seu anhel era "sortir amb dignitat de la presó".\nTatxo Benet: "Amb constància obtindrem tot allò que desitgem".\nEls que no han vist la cerimònia sencera\nLa presentadora ha fet múltiples referències i als presos i exiliats, entre ells, òbviament, a la sabadellenca Carme Forcadell. "Ens jutgen a tots", ha afirmat. Els presos han vist una part de l'acte des de la presó, però no han pogut veure'l sencer, perquè la part que s'emet per internet no és accessible des dels centres penitenciaris. Víctor García Tur, que ha obtingut el Mercè Rodoreda de Contes i Narracions amb El país dels cecs, en agrair el premi, ha volgut animar a Cuixart i a "l'entorn Cuixart" en aquests moments difícils. Jaume Roures i Tatxo Benet, de Mediapro, han sigut guardonats amb el Premi Muriel Casals de Comunicació per la seva implicació en projectes periodístics en defensa de les llibertats i per l'organització del centre de premsa del referèndum de l'1-O. Roures ha afirmat que cal intel·ligència en aquests moments difícils, i que Òmnium ha de ser un punt de referència en aquest àmbit. Benet ha afirmat que n'està segur que amb constància obtindrem tot el que desitgem.\nJordi Cabré: "Els presoners som nosaltres i hem de sortir d'Espanya immediatament"\nJoan Cabré i Trias ha estat el guanyador del premi Sant Jordi de Novel·la amb Digues un desig, que enguany estava dotat amb 60.000 euros, íntegres per a l'autor. També ell ha volgut fer referència als presos polítics, i en recordar a tots aquells que són a la presó i a l'exili, ha volgut afirmar que: "Els presoners som nosaltres i hem de sortir d'Espanya immediatament". Cabré ha volgut fer un paral·lelisme entre les seves circumstàncies personals i les del país: ha afirmat que com ell va ser finalista el 2014 i a la fi ha guanyat el premi Sant Jordi, així els catalans, que van estar a tocar de la independència el 2017, a la fi ho aconseguiran.\nEls presos i exiliats molt presents\nNúria Franquet ha guanyat el Premi Josep M. Folch i Torres de novel·les per a nois i noies amb La Liang dins del quadre, la seva primera obra. Franquet ha volgut dedicar el premi a aquells que no podran disfrutar el Nadal en família "perquè la injustícia no ho permet". Maite Carranza, que s'ha endut el Premi de Narrativa Juvenil Joaquim Ruyra amb L'alè del drac, en canvi, ha volgut dedicar el seu premi als escriptors solitaris que encara no han tingut èxit. El periodista de la televisió pública de Finlàndia, Pertti Pesonen, autor del documental La venjança espanyola (Espajalainen kosto), ha estat el guanyador del Premi Internacional J.B. Cendrós, per la seva internacionalització del cas català. Pesonen ha volgut deixar clar que ell, que va ser a Catalunya l'octubre passat i que coneix països amb una tremenda violència, sap que no va haver-hi violència al referèndum, i ha desitjat que ben aviat Jordi Cuixart pugui tornar a passar el Nadal amb la família. Carles Riba, guanyador del 60è premi Carles Riba de Poesia amb Sons bruts, ha volgut dedicar el premi a Jordi Cuixart, "ostatge segrestat pel govern espanyol" i a tots els presos polítics i exiliats, catalans i d'arreu del món. També ha volgut reivindicar la poesia de la llibertat, de la desobediència i de la revolta i ha fet una crida a mantenir-nos ferms en la defensa de la llengua.\n⚫ @carlesrebassa: "A mi sempre m'han ensenyat que quan tinc un micròfon al davant només puc fer o política o poesia. I el millor, és fer les dues alhora. Poesia contra feixisme. Poesia a favor de la revolta"#NitdeSantaLlúcia pic.twitter.com/4lYLeiLqGb\nMúsica i poesia amb premis\nHi ha hagut intervencions musicals de l'Associació d'Amics de l'Òpera de Sabadell, que han interpretat un fragment del Nabucco de Verdi, i també actuacions de música urbana. En l'acte també han recitat poemes Roc Cassagran, Pere Quart, Manuel Foraster, Gemma Ruiz i Enric Casassas. Al tancament de la gala Marcel Mauri ha iniciat el seu parlament recordant Muriel Casals i tot deixant clar que qui hauria de fer el discurs és Jordi Cuixart i que no hauria d'haver-hi presos ni exiliats, i que es podria "parlar només de literatura". Però Mauri ha afirmat que a aquest país "la cultura és tan forta" que "la repressió acabarà essent derrotada". El vicepresident d'Òmnium ha volgut fer, també, una crida a mobilitzacions pacífiques el proper divendres. I ha acabat tot reivindicant la cultura com a "millor eina contra la repressió, perquè com diu Jordi Cuixart, mai no podran empresonar les idees". Un dels darrers parlaments ha anat a càrrec de l'alcalde de Sabadell, qui abans de felicitar als guanyadors ha destacat l'absència de Carme Forcadell i els presos i exiliats i ha fet una crida a la llibertat. Quim Torra ha afirmat que "Catalunya no té un problema de convivència, sí de democràcia i de justícia" i ha posat l'accent en el "poder transformador de la cultura". El president del Parlament, Roger Torrent, ha defensat persistir i fer-ho "amb intel·ligència i des del pacifisme més escrupolós", cosa que ha de servir per defensar la cultura i la llibertat de Catalunya, dos conceptes, ha prosseguit, irrenunciables i inseparables.


El proper divendres 10 de juliol tindrà lloc un petit acte d’inauguració i promoció de la nova zona verda i de solàrium de la piscina del poliesportiu. Es tracta d'un espai que en els darrers anys ha anat guanyant protagonisme gràcies al cúmul de serveis amb què s’ha equipat la instal•lació: el servei de bar, pista poliesportiva exterior, ... i ara amb una àmplia zona de solàrium que gairebé doblarà l’actual, segons ha explicat a Ràdio Balaguer el tècnic d'Esports, Albert Marvà.\nL’acte donarà inici a les 20:30h i durant les dues hores llargues es podrà gaudir del duet musical “Marina & Marta”, dues artistes locals de reconegut nom; a més de poder menjar algunes tapes i entrepans i gaudir d'una àmplia zona de refrigeris.\nL’acte es trobarà restringit per aforament a només de 120 comensals i s'hauran de mantenir les normes de distanciament i higiene per garantir així la seguretat de tots els assistents.\nPer assistir-hi, es poden fer reserves prèvies al 973450915, de dilluns a divendres de 9.00 a 14.00h, o fins a cobrir l’aforament el mateix dia.


Instrucció 11/2015 de 8 d’octubre de 2015. CatSalut. Servei Català de la Salut\nInstrucció 11/2015 de 8 ...\nInstrucció 11/2015 de 8 d’octubre de 2015\nCodi sèpsia greu (CSG). Ordenació i configuració del model organitzatiu i dispositius per a l’atenció inicial a pacients amb sèpsia greu.\nDefinició i ordenació del model d'atenció inicial i de la coordinació entre els diferents nivells i dispositius per a l'atenció a pacients adults o pediàtrics amb sèpsia greu (Codi sèpsia greu).\nEls objectius d’aquesta Instrucció són:\nMillorar la detecció i l’atenció precoç dels pacients amb sèpsia greu.\nEstandarditzar el maneig inicial i identificar criteris de gravetat o mala evolució.\nMillorar la coordinació de recursos, agilitzar la realització de proves diagnòstiques i facilitar la transferència d’informació clínica, a fi d’ubicar els pacients al nivell assistencial adequat a la seva gravetat.\nFacilitar la difusió i formació de coneixement sobre la sèpsia greu.\nFer el seguiment i l’avaluació de l'activitat realitzada per millorar el procés i els resultats.\nAquesta Instrucció entra en vigor el 15 d’octubre de 2015.\nAnnex I. Fases en el maneig de la sèpsia greu [62,42 KB ]\nAnnex II. Activació del Codi sèpsia greu [1,05 MB ]\nAnnex III. Criteris de derivació interhospitalària a un nivell assistencial superior [115,09 KB ]\nAnnex IV. Nivells assistencials i requeriments [106,5 KB ]\nAnnex V. Sectorització territorial [154,44 KB ]\nData d'actualització: 09.10.2015\nConsultar la Instrucció [1,29 MB ]